5. ΝΟΜΟΣ ΩΞΗ΄ της 27 Νοεμ./5 Δεκ. 1880 Περί καταδιώξεως της ληστείας. Άρθρον 1 Επιτρέπεται εις την εκτελεστικήν εξουσίαν ίνα δια Β.Δ/τος, προκαλουμένου παρά του υπουργικού συμβουλίου, θέτη προσωρινώς εις ενέργειαν τους περί καταδιώξεως της ληστείας νόμους της 27 Φεβρ. και 29 Μαΐου 1871, ων το κείμενον έπεται ώδε. Άρθρον 2 Ο χρόνος της προσωρινής ισχύος των ρηθέντων νόμων θέλει ορίζεσθαι δια των προς τούτο εκδιδομένων Β.Δ/των και δεν θέλει υπερβαίνει εκάστοτε διάρκειαν ενός έτους. Βάσει των ανωτέρω διατάξεων ετέθησαν κατά καιρούς εν ισχύϊ οι νόμοι περί ληστείας, εσχάτως από 3 Μαΐου 1946 δια του Β.Δ. της 29 Απρ./3 Μαΐου 1946, ήτις παρετάθη από έτους εις έτος μέχρι του Β.Δ. της 2/10 Αυγ. 1950 περί θέσεως προσωρινώς εν ισχύϊ καθ’ άπασαν την Επικράτειαν των Νόμων περί καταδιώξεως της ληστείας, δια του οποίου τίθενται εν ισχύϊ από 1 Αυγούστου 1950 επί εν έτος οι ν. ΤΟΔ΄, ΥΙΕ΄, ΩΞΗ΄, 121, 1322, Ν.Δ. 17 Ιαν. 1923 και οι τροποποιητικοί αυτών. Ο ν. 1322/1918 τροποποιητικός του περί Γεν. Διοικήσεων ν. 1149/1918 (τόμ. 2), προβλέπει εν άρθρω 7 πρότασιν του Γεν. Διοικητού δια την έκδοσιν του περί επικηρύξεως ληστού διατάγματος. Άρθρον 3 Η ισχύς των περί επικηρύξεως ληστών Β.Δ/των δύναται ν’ ανασταλή προσωρινώς, εάν δι’ εκθέσεως, συντεταγμένης υπό του αρμοδίου νομάρχου, του εισαγγελέως των πρωτοδικών, και του διοικητού της μοίρας, κριθή το ανασταλτικόν τούτο μέτρον δεδικαιολογημένον. Περί της αναστολής ταύτης εκδίδεται Β.Δ., επί τη προτάσει του επί των Εσωτερικών υπουργείου. Άρθρον 4 Αι διατάξεις του άρθρ. 34 του από 27 Φεβρ. 1871 νόμου και του άρθρ. 2 του από 29 Μαΐου του αυτού έτους ομοίου ισχύουσι και κατά τον χρόνον της δια των Β.Δ/των προσδιορισθησομένης διαρκείας της ισχύος των λοιπών διατάξεων των αυτών νόμων. Σελ. 102 